Krejcir swyg oor Bedfordview-ontploffingRadovan Krejcir Foto: www.lidovky.cz Radovan Krejcir, die omstrede sakeman van Tsjeggië, wil nie kommentaar lewer nadat ŉ bom Dinsdag by een van sy ondernemings in Bedfordview in die Oos-Rand, die dood van twee mense veroorsaak het nie. Vyf mense is ook ernstig in dié ontploffing beseer. Die beseerdes is na die Bedford Gardens-hospitaal geneem vir behandeling. “Jammer ek praat nie met die media nie,” het hy Woensdag aan ŉ SAPA-verslaggewer gesê. Mike Bolhuis, ŉ privaatspeurder, het aan JacarandaFM gesê hy het Dinsdagaand ná die voorval met Krejcir gepraat. Hy het gesê Krejcir is geskok, maar “oukei”. Hy het twee moontlike redes verskaf hoekom die moontlike sluipmoordaanval op Krejcir se lewe gemaak is. Klik hier om na die onderhoud te luister. Die polisie is, na wat verneem word, steeds op die toneel oorkant die Eastgate-winkelsentrum. Die ontploffing het op die hoek van Bradford- en Nicolstraat by sy Money Point-kantoor, waar goud en diamante verruil word, plaasgevind. Polisiehelikopters het Woensdagoggend by die toneel geland. Forensiese deskundiges het Dinsdag aan SAPA gesê dat ŉ gedeelte van die onderneming se dak meegegee het weens die ontploffing. “Ons moet nog uitvind watter tipe bom gebruik is,” het een van die deskundiges gesê. Krejcir, ŉ beweerde Mafia-baas in die Oos-Randse onderwêreld, het in Julie vanjaar ’n skynbare aanslag op sy lewe voor dieselfde onderneming oorleef. Sy motor is deur verskeie koeëls getref. Daar is drie weke vòór die voorval by die onderneming ingebreek en meer as R3 miljoen se juwele is gebuit. Lees ook: Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval